|  |
| --- |
| Miljø- og Fødevareministeriet  Anna Steen Tvergaard  Karina Davidsen |

|  |  |
| --- | --- |
| **§5-høring: EU-Formandskabets arbejdsprogram for første halvår 2021**  Danmarks Fiskeriforening og Danmarks Pelagiske Producentorganisation tager EU-Formandskabets arbejdsprogram til efterretning.  En vigtig prioritet er som anført at nå en generel indstilling i rådet vedr. forslag til revision af den eksisterende kontrolpolitik. Det er dog et ambitiøst mål at forsøge at få behandlet de resterende artikler i Kommissionens forslag til maj måned. Det er et vigtigt arbejde, og derfor skal der bruges den nødvendige tid på at få revideret kontrolreglerne.  Formandskabets arbejdsprogram er formentligt formuleret inden man kendte udfaldet af forhandlingerne om en fremtidig samarbejdsaftale med Storbritannien på fiskeriområdet.  Aftalerne med Storbritannien og Norge om fastsættelse af fiskerimulighederne for 2021 er endnu ikke afsluttet, og det er et arbejde, som man bør lægge vægt på og give prioritet i den kommende tid. De midlertidige TAC’er, der blev vedtaget på rådsmødet i december 2020, udløber ved udgangen af marts måned.  Det er derfor vigtigt, at man fra formandskabets side giver de opgaver, som mangler at blive løst fuld prioritet i begyndelsen af året, så fiskeriet kan blive normaliseret så hurtigt som muligt.  Med venlig hilsen  **Danmarks Fiskeriforening PO og**  **Danmarks Pelagiske Producentorganisation** | 11. januar 2021  Ref.: TK |